Alba dorrea

Alba dorrea edo Dorre Zuria () Zaragozako probintzian dagoen Torralba de Ribota herrian dagoen dorre gotortua da. 

 Historia 
Historikoki Torralba de Ribota herriak nahiz eta gaztelua ez izan, defentsarako sistema izan zuen. Sistema horreta harresiak eta dorre hau zuen; San Félix Martir eliza ere gotortua da. Ziur aski dorrea Bi Petrien Gerra garaian altxatu zen.https://www.castillosnet.org/fortificacion.php?r=Z-CAS-087

 Deskribapena 
Harlanduzko dorrea da, oinplano angeluzuzenekoa, oinarrian zazpi metro eta erdi eta bost metro eta erdi dituena eta hamabost bat metroko altuera duena. Bere hormetan gezileihoak ditu eta, horietako bat, su-armetarako orbe batekin. Almenaz errematatua zegoen, baina gaur egun bi isurkiko teilatuz estalita dago. Harresiaren abioa eta egituran zehar erdi-puntuko arkuak dituzten baoak ikus daitezke.https://web.archive.org/web/20170818174149/http://www.castillosenaragon.es/Archivos/Descargas/Fichas%20castillos/ZARAGOZA/Calatayud/CC.%2039.%20FICHA%20TORRALBA%20DE%20RIBOTA%20torre.pdf

 Katalogazioa 
Alba dorrea Kultura Intereseko Ondasuntzat hartzen diren gazteluen artean dago, Aragoiko Kultura Ondareari buruzko martxoaren 10eko 3/1999 Legearen bigarren xedapen gehigarrian xedatutakoaren arabera. Zerrenda hori 2006ko maiatzaren 22ko Aragoiko Aldizkari Ofizialean argitaratu zen.https://web.archive.org/web/20200802121851/http://benasque.aragob.es:443/cgi-bin/EBOA/BRSCGI?CMD=VERDOC&BASE=BOLE&PIECE=BOLE&DOCS=1-84&DOCR=45&SEC=BUSQUEDA_FECHA&RNG=200&SEPARADOR=&SECC-C=&PUBL-C=&PUBL=20060522&%40PUBL-E=

 Erreferentziak 

 Kanpo estekak 
 :Dorrea castillos.net webgunean.

Kategoria:Zaragoza probintziako eraikinak
Kategoria:XIV. mendean amaitutako eraikinak
Kategoria:Espainiako dorretxeak
Kategoria:Aragoiko kultura-intereseko ondasunak
Kategoria:Torralba de Ribota
Kategoria:Aragoiko dorreak